b'\n_START_ARTICLE_\nWaratah\n_START_PARAGRAPH_\nWaratah oli \xc3\x9chendkuningriigi reisiaurik, mis opereeris Euroopa ja Austraalia vahel 1900. aastate esimesel k\xc3\xbcmnendil._NEWLINE_26. juulil 1909 v\xc3\xa4ljus 150 m pikkune Waratah pardal 211 reisijat/meeskonnaliiget ning 10 000 t kaupa Durbani sadamast, ega j\xc3\xb5udnud etten\xc3\xa4htud ajal (29. juulil) sihtsadamasse Kaplinna. Laeva leidmiseks korraldati ulatuslik otsimisoperatsioon, mis ei andnud v\xc3\xa4himaidki tulemusi. Kummaline oli see, et merest ei leitud vrakit\xc3\xbckke, p\xc3\xa4\xc3\xa4stevahendeid ega hukkunute surnukehasid. 15. detsembril 1909 kuulutas Inglise kindlustusselts Lloyd reisiauriku Waratah teadmata kadunuks._NEWLINE_Suure t\xc3\xb5en\xc3\xa4osusega l\xc3\xa4ks laev tohutu tormi ajal ootamatult p\xc3\xb5hja. Reisiauriku Waratah kadumine on t\xc3\xa4naseni \xc3\xbcks suurimaid m\xc3\xb5istatusi meres\xc3\xb5idu ajaloos.'